nahid-hub/BLUGE-bengali-wikipedia-section-title-prediction huggingface dataset:
অর্ডোভিশিয়ানের অধিকাংশ সময় জুড়ে প্রাণের বিকাশ দ্রুতলয়ে ঘটেছিল, কিন্তু যুগের শেষদিকে কয়েকটি বিলুপ্তি ঘটনার ফলে বেশ কিছু প্রজাতি মুছে যায়। এদের মধ্যে ছিল বিভিন্ন প্ল্যাঙ্কটন, কনোডন্ট, গ্রাপ্‌টোলাইট এবং ট্রাইলোবাইট-দের কোনো কোনো প্রজাতি(অ্যাগ্নস্টিডা ও টাইকোপ্যারাইডা)। ব্র্যাকিওপড, ব্রায়োজোয়া ও কন্টকত্বকীরাও এই সময় ক্ষতিগ্রস্ত হয়, এবং সিলুরিয়ানে টিকে যাওয়া কিছু ব্যতিক্রমী উদাহরণ ছাড়া এন্ডোসেরিড সেফালোপডরা সম্পূর্ণভাবে বিলুপ্ত হয়ে যায়। এই অর্ডোভিশিয়ান-সিলুরিয়ান বিলুপ্তি ঘটনার কারণ ছিল এক তুষার যুগ, যার সাথে প্রথম স্থলজ উদ্ভিদের আবির্ভাবের যোগসূত্র আছে। সব মিলিয়ে অন্ত্য অর্ডোভিশিয়ান ছিল পৃথিবীর গত ৬০ কোটি বছরের ইতিহাসে শীতলতম সময়গুলোর মধ্যে একটা।

সঠিক অনুচ্ছেদ শিরোনাম কোনটি?
titleA. জলবায়ু ও সমুদ্রপৃষ্ঠ
titleB. ভূরসায়ন
titleC. জীবজগৎ
titleD. যুগের সমাপ্তি
উত্তর: titleC
কাউন্টি ক্রিকেটে ইয়ান সলসবারি একেবারেই ভিন্নতর ক্রীড়াশৈলী প্রদর্শন করেছেন। অধিকাংশ মৌসুমেই পঞ্চাশোর্ধ্ব উইকেট পেয়েছিলেন। সাসেক্স ছেড়ে সারে দলে চলে আসার পর তিনি লক্ষ্য করলেন যে, তার বোলিং উইকেট লাভে বেশ ভূমিকা রাখছে। উপর্যুপরী তিন মৌসুমে তার বোলিং গড়ের উত্তরণ বেশ লক্ষ্যণীয়। ৩১.২০, ২২.৮৯, ২২.১৯ গড়ে উইকেট লাভের পর ২০০০ সালে মাত্র ৮.৯২ গড়ে ৫২ উইকেট দখল করেন। এ পর্যায়ে ওভালে সমারসেটের বিপক্ষে খেলোয়াড়ী জীবনের সেরা বোলিং ৮/৬০ করেন ও খেলায় ১১/১০১ পান।

১৯৯৯ সালে সলসবারি প্রথমবারের মতো তিনটি প্রথম-শ্রেণীর শতক হাঁকান। সমারসেটের বিপক্ষে ঠিক অপরাজিত ১০০ রান তুলেন। নবম উইকেটে মার্টিন বিকনেলের সাথে ১২২ রানের জুটি গড়েন। ২০০৩ সালে লিচেস্টারশায়ারের বিপক্ষে অপরাজিত ১০১ রানের নিজস্ব দ্বিতীয় সেঞ্চুরি করেন। ২০০৭ সালে হ্যাম্পশায়ারের বিপক্ষে তৃতীয় সেঞ্চুরি করেন অপরাজিত ১০৩ রান। এ পর্যায়ে আজহার মাহমুদের সাথে ১৭৭ রান তুলেছিলেন।

২০০৩ সালের পর প্রথম-শ্রেণীর ক্রিকেটে কম অংশগ্রহণ করেন। ২০০৪ সালে ৫০-এর অধিক রান খরচায় ১৪ উইকেট পান। ২০০৫ সালে প্রথম একাদশের তুলনায় দ্বিতীয় একাদশেই তাকে বেশি দেখা যায়। ২০০৬ সালে কাউন্টি চ্যাম্পিয়নশীপের দ্বিতীয় বিভাগে নিম্নমানের খেলা উপহার দেন। নয়ন দোশীর সাথে স্পিন জুটি গড়ে সারেকে অবনমনের হাত থেকে রক্ষার্থে গুরুত্বপূর্ণ ভূমিকা পালন করেন।

সঠিক অনুচ্ছেদ শিরোনাম কোনটি?
titleA. সারে দলে যোগদান
titleB. ওয়ারউইকশায়ারে যোগদান
titleC. প্রথম-শ্রেণীর ক্রিকেট
titleD. অবসর
উত্তর: titleA
প্রাথমিক তরঙ্গের (ইংরেজি ভাষায় সংক্ষেপে পি-তরঙ্গ নামেও পরিচিত) গতিবেগ বেশি, ফলে এটি গৌণ তরঙ্গ থেকে দ্রুত ভূমিকম্প পরিমাপক কেন্দ্রে গিয়ে পৌঁছায়। অর্থাৎ এগুলিই প্রথমে ভূকম্পমাপক যন্ত্রে আবির্ভূত হয়, যার কারণে এদেরকে প্রাথমিক তরঙ্গ বলা হয়। প্রাথমিক তরঙ্গগুলি সংকোচক বা অনুদৈর্ঘ্য তরঙ্গ নামেও পরিচিত। এগুলি সঞ্চারক মাধ্যমটির (কঠিন, তরল বা বায়বীয়) মধ্যে তরঙ্গের দিক বরাবর সামনে-পেছনে দোলনের সৃষ্টি করে, ফলে মাধ্যমটির কোনও একটি বিন্দুর মধ্য দিয়ে তরঙ্গটি প্রবাহিত হবার সময় এটি একবার প্রসারিত হয়, একবার সংকুচিত হয়, অনেকটা যেমন শব্দতরঙ্গ বাতাসের মধ্য দিয়ে প্রবাহিত হয়। পৃথিবীতে প্রাথমিক তরঙ্গগুলি পৃষ্ঠতলের কাছাকাছি শিলার ভেতর দিয়ে সেকেন্ডে ৬ কিলোমিটার বেগে প্রবাহিত হয়। অন্যদিকে পৃথিবীর মজ্জা বা মর্মস্থলের কাছে, ভূপৃষ্ঠ থেকে প্রায় ৩০০০ কিলোমিটার নিচে এই গতিবেগ সেকেন্ডে ১০.৪ কিলোমিটার পর্যন্ত হতে পারে। মজ্জার ভেতরে প্রবেশের পর তরঙ্গের বেগ কমে ৮ কিমি/সেকেন্ড হয়ে যায়। পৃথিবীর কেন্দ্রের কাছে এই বেগ আবার বৃদ্ধি পেয়ে ১১ কিমি/সেকেন্ডে পরিণত হয়। এই গতিবেগ বৃদ্ধির কারণ হল তরল পদার্থের মাধ্যাকর্ষণজনিত চাপ বৃদ্ধি এবং শিলাস্তরের গঠনের পরিবর্তন। সাধারণত গতিবেগ বৃদ্ধির কারণে প্রাথমিক তরঙ্গগুলি বক্রপথে ভ্রমণ করে এবং বক্রপথগুলি ঊর্ধ্বমুখী ও অবতল আকৃতির হয়।

সঠিক অনুচ্ছেদ শিরোনাম কোনটি?
titleA. লাভ তরঙ্গ
titleB. রেইলি তরঙ্গ
titleC. গৌণ তরঙ্গ
titleD. প্রাথমিক তরঙ্গ
উত্তর: titleD
১৯৩৩ সাল থেকে ১৯৫২ সাল পর্যন্ত ডিক পোলার্ডের প্রথম-শ্রেণীর খেলোয়াড়ী জীবন চলমান ছিল। আগস্ট, ১৯৩৩ সালে ল্যাঙ্কাশায়ারের সদস্যরূপে প্রথম-শ্রেণীর ক্রিকেটে ডিক পোলার্ডের অভিষেক ঘটে। নটিংহ্যামশায়ারের বিপক্ষে অনুষ্ঠিত ঐ খেলায় তিনি এগারো নম্বরে ব্যাটিংয়ে নামেন। অপরাজিত ১৬ রান তোলার পাশাপাশি প্রতিপক্ষীয় অধিনায়ক আর্থার কারের উইকেট লাভ করেছিলেন তিনি। ১৯৩৪ সালের কাউন্টি চ্যাম্পিয়নশীপের শিরোপা বিজয়ী ল্যাঙ্কাশায়ার দলের অন্যতম সদস্য ছিলেন। মিডিয়াম পেস বোলার হিসেবে সম্মুখসারিতে বোলিং করতেন। তবে, আঘাতের কারণে ফ্রাঙ্ক সিবলসের অনুপস্থিতিতে মৌসুমের শেষ দুই মাসে ১১ খেলায় অংশ নিতে পেরেছিলেন। ১৯.৩১ গড়ে ৩৮ উইকেট দখল করেন। গ্লুচেস্টারশায়ারের বিপক্ষে খেলার দ্বিতীয় ইনিংসে দূর্দান্ত খেলেন। ৬/২১ লাভ করেন তিনি। উইজডেনে উল্লেখ করা হয় যে, তিনি বলকে নিখুঁত নিশানা বরাবর ফেলেন ও বলকে বিরাট বাঁক খাইয়ে এ সফলতা পেয়েছিলেন। ঐ পর্যায়ে এটিই তার সেরা বোলিং পরিসংখ্যান ছিল। এর পূর্বেকার তার সেরা বোলিং ছিল ২/৩১। চ্যাম্পিয়নশীপের খেলায় তিনি মোটে ১৪ রান তুলেন। কিন্তু, মৌসুম শেষে ওভালে চ্যাম্পিয়ন কাউন্টি বনাম বাদ-বাকী একাদশের খেলায় প্রথম ইনিংসে অপরাজিত ২৭ ও দ্বিতীয় ইনিংসে ২৮ রান তুলেন। বাদ-বাকী একাদশের খেলোয়াড়দেরকে বর্তমান চ্যাম্পিয়ন দল বাদে বাকী কাউন্টি দলগুলো থেকে নিয়ে গঠন করা হয়েছিল।

সিবলস ও ফ্রাঙ্ক বুথের আঘাতপ্রাপ্তির কারণে ডিক পোলার্ডের খেলার সুযোগ আসে। ১৯৩৫ সালে ২৩ খেলায় অংশ নেন ও কাউন্টি ক্যাপ লাভ করেন। উইজডেনে মন্তব্য করা হয় যে, জ্যেষ্ঠ বোলারদের ছন্দহীনতাকে বেশ ভালোভাবে পুষিয়ে দিয়েছেন তিনি। বলের নিশানা, সহজাত পেস বোলিংয়ে যথেষ্ট সফল হন। শতাধিক উইকেট লাভ করতেন যদি টনসিলের কারণে সমারসেটের খেলায় মাঠের বাইরে অবস্থান না করতেন। তাসত্ত্বেও, নতুন কাউন্টি চ্যাম্পিয়ন ইয়র্কশায়ারের বিপক্ষে বাদ-বাকী দলের সদস্যরূপে খেলায় তিন উইকেট নিয়ে ঐ মৌসুমে ঠিক ১০০ উইকেট লাভের মাইলফলক স্পর্শ করেন তিনি। মৌসুমের শুরুতে ডোভারে কেন্টের বিপক্ষে খেলায় নিজস্ব বোলিং পরিসংখ্যানের উত্তরণ ঘটান। সেরা বোলিং ৭/৮৭ পান ও খেলায় প্রথমবারের মতো দশ উইকেটের সন্ধান পান। খেলায় তিনি ১৭৬ রান খরচায় ১১ উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. দলে প্রত্যাখ্যান
titleD. অ্যাশেজ সিরিজ, ১৯৪৬-৪৭
উত্তর: titleA
কিছু পুনর্গঠনবাদী ও নারীবাদী মুসলমান সমাজে অভিভাবকত্ব একটি নির্দিষ্ট লিঙ্গের উপর কেন্দ্র করে গড়ে উঠেছে এরূপ ধারণার বিরোধীতা করেন। নারীদের বাধ্য স্ত্রী এবং ঘরে থাকা মায়ের চরিত্রে দেখা যায়। অপরদিকে পরিবারের হর্তাকর্তা চরিত্রে পুরুষদেরই কাম্য করা হয়। যদিও বেশিরভাগ মুসলিম স্কলার বিশ্বাস করেন নারীরা ঘরে থেকে স্বামী ও সংসার নিয়েই ব্যস্ত থাকতে বাধ্য নয়।

১৯৫০ ও '৬০ এর দিকের মিশরের মুসলিম ব্রাদারহুডের সনামধন্য নেতা,সাইয়েদ কুতুব মনে করেন, কোরআন "পুরুষকে অভিভাবকত্বের অধিকার ও উচ্চ মর্যাদায় আসীন করেছে" যেন দাম্পত্য জীবনে সঙ্ঘাত ও কলহ তৈরি না হয়। এই নিয়মে পুরুষদের অভিভাবকত্বের অধিকার দিয়ে স্রষ্টা সমতা তৈরি করেছেন। কুতুবের এই আদর্শ আজও সমাদৃত। মধ্যপ্রাচ্যের ক্ষমতাশীল নেতা আয়মান জাওয়াহিরি ও ওসামা বিন লাদেন কুতুবের এই আদর্শে অনুপ্রাণিত।

সঠিক অনুচ্ছেদ শিরোনাম কোনটি?
titleA. আফগানিস্তান
titleB. বিষমকামীতা
titleC. ফাতেমা মেরনিসি
titleD. পরিবার
উত্তর: titleD
পোর্ট আর্থার মাঞ্চুরিয়ার দক্ষিণে লিয়াওদং উপদ্বীপে অবস্থিত ছিল, এবং রুশ সেনাবাহিনী এটিকে একটি গুরুত্বপূর্ণ নৌঘাঁটিতে রূপান্তরিত করেছিল। এশিয়ার মূল ভূখণ্ডে যুদ্ধ করার জন্য জাপানের সমুদ্র নিয়ন্ত্রণে রাখা প্রয়োজন ছিল। এজন্য পোর্ট আর্থারে অবস্থানরত রুশ নৌবহরকে ধ্বংস করাই ছিল জাপানের প্রথম সামরিক লক্ষ্য।

সঠিক অনুচ্ছেদ শিরোনাম কোনটি?
titleA. ইয়ালু নদীর যুদ্ধ
titleB. ১৯০৪ সালের অভিযান
titleC. বাল্টিক নৌবহরের আগমন
titleD. বেসামরিক জনগণের ভাগ্য
উত্তর: titleB
পাকিস্তান আন্দোলনে কর্নেলিয়াস ছিলেন অন্যতম খ্রিষ্টান ব্যক্তিত্ব। মোহাম্মদ আলী জিন্নাহ’র ঘনিষ্ঠ সহযোগী হিসেবে তিনি উচ্চকন্ঠে পাকিস্তান প্রতিষ্ঠার পক্ষে কথা বলতেন। ঠিক যেমনি প্রখ্যাত মুসলিম নেতা মৌলানা আজাদ ভারত বিভাগের বিরোধিতা করতেন। কর্নেলিয়াস মনে করতেন ভারতে মুসলমানদের জন্য পৃথক আবাসভূমিই ব্রিটিশ সরকারের মুসলমানদের প্রতি বৈষম্যমূলক আচরণের উত্তম সমাধান। একই সাথে তিনি জাতীয়তাবাদী চেতনাকেও পুনঃজাগরণে সোচ্চার ছিলেন। কর্নেলিয়াস পাকিস্তান প্রস্তাব প্রণয়নে মোহাম্মদ আলী জিন্নাহকে সাহায্য করেছিলেন। এতে তিনি ১৯৪১ সালে কংগ্রেস পার্টি কর্তৃক সংখ্যাগরিষ্ঠ মুসলিম সম্প্রদায়, অমুসলিম ও নিচু শ্রেণীর জনগণের প্রতি অসদাচরণের ব্যাখ্যা করে তাদের অধিকার সংবলিত অনুচ্ছেদ যুক্ত করেন। তার তৎপরতায় পাঞ্জাব সরকারে একটি শক্তিশালী ও গভীর আইনগত অবস্থানে নিয়ে যায়। নবসৃষ্ট দেশে তিনি একটি আদালত ব্যবস্থা গড়ে তোলেন। কর্নেলিয়াস ছিলেন নতুন পাকিস্তানের প্রথমদিকের নাগরিক। লিয়াকত আলী খানের কেন্দ্রীয় সরকারে অধীনে তিনি চাকুরি গ্রহণ করেন।

সঠিক অনুচ্ছেদ শিরোনাম কোনটি?
titleA. পাকিস্তানের প্রধানবিচারপতি
titleB. পাকিস্তান আন্দোলনে অবদান
titleC. কর্মজীবন
titleD. পিসিসিবি সভাপতি
উত্তর: titleB
প্রায় ৮০০ খ্রিস্টপূর্বাব্দে ইলিয়াদে হোমার এস্কলেপিওসের দুই ছেলে, প্রশংসনীয় চিকিত্সক পোডালিরিয়াস এবং মাচাওয়ান এবং একজন অভিনয়কারী ডাক্তার প্যাট্রোক্লাসের ক্ষত চিকিত্সা বর্ণনা দিয়েছেন। আহত হয় এবং যুদ্ধ হয় কারণ আমার জাং থেকে এই তীর কাটা আউট জিজ্ঞাসা, রক্ত ​​গরম পানি দিয়ে ধোয়া এবং ক্ষত নেভিগেশন সুগন্ধি ছড়িয়ে ছড়িয়ে। ইম্পটেপের মতো জিজ্ঞাসা করা প্রশ্নগুলি সময়ের সাথে নিরাময় করার ঈশ্বর হয়ে উঠেছে।

নিরাময়-দেবতা অ্যাসলেপিয়াসকে উৎসর্গ করা মন্দিরগুলি, অ্যাসলেপিয়িয়া (প্রাচীন গ্রীক: গায়ক।'অ্যাসলেপিয়িয়ান') নামে পরিচিত, চিকিৎসা পরামর্শ, পূর্বাভাস, এবং নিরাময় কেন্দ্র হিসাবে কাজ করে। এই মন্দিরগুলিতে, রোগীরা এনকোকেসিস নামে পরিচিত স্বপ্নের মতো ঘুমের স্বপ্নে প্রবেশ করবে, যা এনেস্থেশিয়ার বিপরীতে নয়, যেখানে তারা স্বপ্নে দেবতা থেকে নির্দেশনা পেয়েছিল অথবা অস্ত্রোপচারের মাধ্যমে নিরাময় করেছিল। সাবধানে নিয়ন্ত্রিত স্পেস প্রদান নিরাময় সহায়ক এবং নিরাময় জন্য তৈরি প্রতিষ্ঠানের প্রয়োজনীয়তা পূরণ অনেক। এপিডোরাস অ্যাসপ্লেপিয়ন ইন, ৩৫০খ্রিস্টপূর্বাব্দে তিনটি বড় মার্বেল বোর্ডের নাম রয়েছে, কেস হিস্ট্রি, অভিযোগ, এবং প্রায় ৭০ রোগী যারা একটি সমস্যা নিয়ে মন্দির এ এসেছিল সেখানে সেগুলি সংরক্ষণ করে।  অস্ত্রোপচারের কয়েকটি তালিকা তালিকাভুক্ত করা হয়েছে, যেমন পেটের ফোলা খোলার বা আতঙ্কজনক বৈদেশিক উপাদান অপসারণের ঘটনাটি বাস্তবসম্মত পর্যাপ্ত, কিন্তু এনকোকেসিসের একটি রাষ্ট্রের রোগীর সাথে এটি অ্যামিয়াম। এর ৫০০ এবং ৪৫০ বিসিই মধ্যে ঔষধ উপর লিখেছেন। তিনি যুক্তি দেন যে চ্যানেলগুলি মস্তিষ্কে সংবেদনশীল অঙ্গগুলিকে সংযুক্ত করে এবং এটি সম্ভব যে তিনি এক ধরনের চ্যানেল আবিষ্কার করেছেন, অপটিক স্নায়ু বিচ্ছেদ দ্বারা।

সঠিক অনুচ্ছেদ শিরোনাম কোনটি?
titleA. প্রথম সভ্যতা
titleB. মধ্যযুগ, ৪০০ থেকে ১৪০০
titleC. মিশর
titleD. গ্রীস এবং রোমান সাম্রাজ্য
উত্তর: titleD
গোর্খাল্যান্ড (নেপালি: गोर्खाल्याण्ड) হল পশ্চিমবঙ্গের উত্তরাঞ্চলের দার্জিলিং জেলা ও ডুয়ার্সের গোর্খা (নেপালি) জাতি অধ্যুষিত অঞ্চল নিয়ে প্রস্তাবিত একটি রাজ্য। গোর্খা জাতির জাতিগত, ভাষাগত ও সাংস্কৃতিক স্বীকৃতি লাভের উদ্দেশ্যে গোর্খাল্যান্ড আন্দোলন শুরু হলে এই রাজ্য গঠনের দাবি জোরদার হয়।

১৯০৭ সালে দার্জিলিঙের হিলমেন’স অ্যাসোশিয়েসন মর্লে-মিন্টো সংস্কার কমিটিকে একটি রিপোর্ট দিয়ে প্রথম এই অঞ্চলের জন্য একটি পৃথক প্রশাসনের দাবি জানায়। ভারতের স্বাধীনতার পর অখিল ভারতীয় গোর্খা লিগ প্রথম রাজনৈতিক দল প্রথম জাতিসত্ত্বা ও আর্থনৈতিক স্বাতন্ত্র্যের খাতিরে গোর্খাদের জন্য আলাদা রাজ্যের দাবি জানায়। ১৯৮০ সালে দার্জিলিঙের প্রান্ত পরিষদ তৎকালীন প্রধানমন্ত্রী ইন্দিরা গান্ধীকে চিঠি দিয়ে গোর্খাদের জন্য পৃথক রাজ্যের দাবি জানায়।

১৯৮০-এর দশকে গোর্খাল্যান্ড আন্দোলন বিশেষ গুরুত্ব পায়। এই সময় সুভাষ ঘিসিঙের নেতৃত্বে গোর্খা ন্যাশনাল লিবারেশন ফ্রন্ট গোর্খাল্যান্ডের দাবিতে জঙ্গি-আন্দোলন শুরু করে। এই আন্দোলনের ফলে ১৯৮৮ সালে দার্জিলিং গোর্খা পার্বত্য পরিষদ নামে দার্জিলিং জেলার পার্বত্য অঞ্চলে একটি স্বশাসিত সংস্থা তৈরি হয়। ২০০৮ সালের পর থেকে গোর্খা জনমুক্তি মোর্চা পৃথক গোর্খাল্যান্ডের দাবিতে আবার আন্দোলন শুরু করে। ২০১১ সালে মোর্চা কেন্দ্রীয় ও রাজ্য সরকারের সঙ্গে চুক্তির মাধ্যমে পার্বত্য পরিষদের পরিবর্তে গোর্খাল্যান্ড আঞ্চলিক প্রশাসন নামে একটি স্থানীয় সরকার ব্যবস্থা গঠন করে।
সঠিক অনুচ্ছেদ শিরোনাম কোনটি?
titleA. দিল্লি
titleB. গোর্খাল্যান্ড
titleC. কার্বি আংলং
titleD. হরিৎপ্রদেশ / পশ্চিমাঞ্চল / ব্রজপ্রদেশ
উত্তর: titleB
পরশুরাম উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ও সংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এই উপজেলা্র তিন দিকে ঘিরে রয়েছে ভারতের ত্রিপুরা রাজ্য। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহাপ্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। পরশুরাম উপজেলার আঞ্চলিক ভাষার সাথে সন্নিহিত নোয়াখালীর ভাষার অনেকটা সাযুজ্য রয়েছে।

সঠিক অনুচ্ছেদ শিরোনাম কোনটি?
titleA. ভাষা ও সংস্কৃতি
titleB. ইতিহাস
titleC. অবস্থান ও আয়তন
titleD. প্রশাসনিক এলাকা
উত্তর: titleA
হযরত শাহ জালাল তাঁর উত্তরসূরীদের বাংলা বিভিন্ন স্থানে গিয়ে ইসলাম প্রচারের নির্দেশ দিয়েছিলেন। হযরত অলিমান দেওয়ান শাহ তাঁর পূর্বসূরিদের নির্দেশমতে কয়েকজন সফরসঙ্গী নিয়ে ইসলাম প্রচারের উদ্দেশ্যে ত্রিপুরায় (বর্তমান কুমিল্লা) আগমন করেন। তাঁর সফরসঙ্গীদের মধ্যে হযরত জামাল শাহ অন্যতম। তাদের প্রতি নির্দেশ ছিল লাল মাটিযুক্ত (বর্তমান লালমাই) স্থানে গিয়ে প্রত্যেকে ভিন্ন ভিন্ন স্থানে বসতিস্থাপন করতে এবং বলা হয়েছিল তাঁদের বাহনই তোমাদের ইসলাম প্রচার ও বসতিস্থাপন স্থান নির্ধারণ করবে। হযরত অলিমান দেওয়ান শাহ লালমাই হতে নৌপথে ডাকাতিয়া নদী পড়ি দিয়ে ত্রিপুরার হোমনাবাদ পরগনার ডাকাতিয়া নদীর তীরে আগদিয়া ভূখন্ডে বসতিস্থাপন করেন এবং এই অঞ্চলের মানুষদের ইসলামের দাওয়াত দেন।

সঠিক অনুচ্ছেদ শিরোনাম কোনটি?
titleA. গুরু পরিচিতি
titleB. দেওয়ানী পরিচালনা
titleC. ইসলাম প্রচার
titleD. কুমিল্লায় আগমন
উত্তর: titleD
অতীতে লিনাক্স সংস্থাপন ও এর গঠন-প্রকৃতি নির্ধারণের জন্য ব্যবহারকারীদের কম্পিউটার সম্পর্কে গভীর জ্ঞানের প্রয়োজন হত। তাছাড়া ব্যবহারকারীরা লিনাক্সের ভেতরের অংশে সরাসরি প্রবেশাধিকার পান। এই কারণে অতীতের লিনাক্স ব্যবহারকারীরা বেশির ভাগই মাইক্রোসফট উইন্ডোজ ও ম্যাকওএস ব্যবহারকারীদের চেয়ে বেশি প্রযুক্তিমনা হতেন। তারা নিজেদেরকে হ্যাকার বা গিক বলতেও ভালবাসতেন।

তবে এখন লিনাক্স ব্যবহারকারীদের এই বাঁধাধরা রূপ আর দেখা যায় না। লিনাক্সের ব্যবহারকারী-বন্ধুভাবাপন্নতা অনেক বেড়েছে, আর লিনাক্সের বিভিন্ন ডিস্ট্রিবিউশন এখন অনেক জায়গায় ব্যবহার হচ্ছে। বিশেষ উদ্দেশ্য ক্ষেত্র, যেমন ইমেজ রেন্ডারিং, ওয়েব সেবা, ইত্যাদি ক্ষেত্রে এবং সার্ভারেও লিনাক্সের ব্যবহার চোখে পড়ার মত বৃদ্ধি পেয়েছে। লিনাক্স বর্তমানে ডেস্কটপেও উল্লেখযোগ্যভাবে জায়গা করে নিচ্ছে।
লিনাক্স তথাকথিত ল্যাম্প সার্ভার-সফটওয়্যার সম্মিলনের (লিনাক্স, অ্যাপাচি, মাইএসকিউএল, পার্ল/পাইথন/পিএইচপি) ভিত্তি। ল্যাম্প প্ল্যাটফর্মটি ওয়েব উন্নয়নকারীদের মধ্যে ব্যাপক জনপ্রিয়তা লাভ করেছে। উইকিপিডিয়ার জন্য লেখা মিডিয়াউইকি সফটওয়্যারটিও ল্যাম্প প্ল্যাটফর্ম ব্যবহার করছে। এছাড়া লিনাক্সে রয়েছে অনেক ডাটাবেস সফটওয়্যার যেমন - মাইএসকিউএল, সাইবেস এএসই, এমএসকিউএল, ইত্যাদি।

সার্ভার এবং ডেস্কটপে সাধারণ ব্যবহারযোগ্য লিনাক্স ডিস্ট্রিবিউশনের পাশাপাশি বিভিন্ন কাজের জন্য বিশেষভাবে উন্নয়নকৃত ডিস্ট্রিবিউশনও রয়েছে, এসকল কাজের মধ্যে রয়েছে, কম্পিউটার স্থাপত্য সমর্থন, গ্রথিত যন্ত্র, স্থায়ীত্ব, নিরাপত্তা, কোন একটি অঞ্চল বা ভাষার আঞ্চলিকতা, নির্দিষ্ট ব্যবহারকারী দলকে উদ্দেশ্য করা, রিয়েল টাইম অ্যাপলিকেশন সমর্থন, অথবা কোন ডেস্কটপ পরিবেশের নিজস্ব ডিস্ট্রিবিউশন। অধিকন্তু, কিছু বিশেষ ডিস্ট্রিবিউশনে কেবলমাত্র পূর্ণ ফ্রি সফটওয়্যার অন্তর্ভুক্ত হয়ে থাকে। বর্তমানে ৩০০ এর অধিক ডিস্ট্রিবিউশন উন্নয়নরত অবস্থায় আছে, যার মধ্যে এক ডজনের মত ডিস্ট্রিবিউশন সাধারণ উদ্দেশ্যে ব্যবহারের জন্য ব্যাপকভাবে জনপ্রিয়তা ও পরিচিতিঅর্জন করতে সক্ষম হয়েছে।

বেশকিছু শিল্প সহযোগী প্রতিষ্ঠান এবং হার্ডওয়্যার কনফারেন্স লিনাক্সের জন্য বিভিন্ন প্রচলিত হার্ডওয়্যারসমূহ পরিচালনা ও সহায়তা উন্নত করার কাজে নিয়োজিত আছে, যেমন- ফ্রিডমএইচইসি।

সঠিক অনুচ্ছেদ শিরোনাম কোনটি?
titleA. ট্রেডমার্ক
titleB. দর্শন
titleC. কমান্ড লাইন ইন্টারফেস
titleD. প্রয়োগ
উত্তর: titleD
২০১৫ সালে অপু শাকিব খানের বিপরীতে "রাজাবাবু - দ্য পাওয়ার", "রাজা ৪২০" ও "লাভ ম্যারেজ" চলচ্চিত্রে অভিনয় করেন। পরের বছর ঈদুল ফিতরে মুক্তি পায় তার অভিনীত "", যা পরিচালনা করেন মুহাম্মদ মোস্তফা কামাল রাজ এবং চলচ্চিত্রটিতে তার বিপরীতে অভিনয় করেন শাকিব খান ও ভারতের ইন্দ্রনীল সেনগুপ্ত। এবছরের ঈদুল আযহায় শাকিব খানের মুক্তিপ্রাপ্ত "বসগিরি" ও "শুটার" চলচ্চিত্রে তার অভিনয়ের কথা থাকলেও, পরে দুটি চলচ্চিত্রেই তার স্থলাভিষিক্ত হন নবাগত শবনম বুবলি।

২০১৭ সালের ঈদুল ফিতরে দীর্ঘ ১০ মাস মাতৃত্বকালীন ছুটি কাটিয়ে আসার পর শাকিব খান ও আনিসুর রহমান মিলনের বিপরীতে তার অভিনীত রাজনৈতিক-থ্রিলারধর্মী "রাজনীতি" চলচ্চিত্রটি মুক্তি পায়, যা পরিচালনা করেন বুলবুল বিশ্বাস। তিনি বর্তমানে বাপ্পি চৌধুরীর বিপরীতে দেবাশিষ বিশ্বাস পরিচালিত "শ্বশুরবাড়ি জিন্দাবাদ ২" চলচ্চিত্রে কাজ করছেন, চলচ্চিত্রটি ২০০২ সালে মুক্তিপ্রাপ্ত "শ্বশুরবাড়ি জিন্দাবাদ" চলচ্চিত্রের দ্বিতীয় কিস্তি।

সঠিক অনুচ্ছেদ শিরোনাম কোনটি?
titleA. ২০১০-২০১৪, ব্যবসা সফলতা
titleB. জন্ম ও কৈশোর
titleC. ২০০৫-২০০৯, চলচ্চিত্রে আগমন ও প্রধান চরিত্র
titleD. ২০১৫-বর্তমান
উত্তর: titleD
গ্যালিলি হ্রদ উত্তর-পূর্ব ইসরায়েলের গোলান মালভূমি এবং গ্যালিলি অঞ্চলের মধ্যবর্তী স্থানে, জর্ডান রিফ্ট উপত্যকায়, যে উপত্যকাটি আফ্রিকান এবং আরবীয় প্লেটগুলিকে পরস্পর হতে পৃথক করেছে সেখানে অবস্থিত। ফলস্বরূপ, অঞ্চলটিতে ভূমিকম্প প্রকোপ রয়েছে অতীতে আগ্নেয়গিরির অগ্নুৎপাতও হত। প্রচুর পরিমাণে ব্যাসাল্ট এবং অন্যান্য আগ্নেয় শিলা স্পষ্টভাবে গ্যালিলির ভূতত্ত্বকে প্রতিনিধিত্ব করে। 

সঠিক অনুচ্ছেদ শিরোনাম কোনটি?
titleA. জেনেসারেটের হ্রদ
titleB. ভৌগলিক অবস্থান
titleC. গ্যালিলির সমুদ্র, টাইবেরিয়াস সমুদ্র, টাইবেরিয়াস হ্রদ
titleD. ইতিহাস
উত্তর: titleB
১৯৩০ সালে নতুন ইঙ্গ-ইরাকি চুক্তি স্বাক্ষরিত হয়। দুই দেশের মধ্যে ঘনিষ্ঠ সম্পর্ক, বৈদেশিক নীতি বিষয়ক সকল ব্যাপারে পূর্ণ ও বন্ধুত্বপূর্ণ পরামর্শ প্রদানের কথা বলা হয় এবং যুদ্ধের সময় পারস্পরিক সহায়তার কথা বলা হয়। বসরা ও আল হাবানিয়াহর কাছের বিমানঘাটি ব্যবহারের জন্য ব্রিটেনকে অণুমতি দেয়া হয় এবং দেশব্যপী সেনা চলাচলের পথ খোলা রাখা হয়। পঁচিশ বছর মেয়াদি এই চুক্তি ইরাকের লীগ অব নেশনসের যোগ দেয়ার পর কার্যকর হওয়ার কথা ছিল।

ইঙ্গ-ইরাকি চুক্তি স্বাক্ষর ও মসুল প্রশ্নের সমাধান হওয়ার পর ইরাকের রাজনীতি নতুন দিকে মোড় নেয়। সুন্নি ও শিয়াদের গোত্রীয় জমিদার শেখরা ক্ষমতার জন্য শহুরে সুন্নি পরিবার এবং উসমানীয় প্রশিক্ষণপ্রাপ্ত সেনা অফিসার ও আমলাদের সাথে প্রতিযোগিতায় লিপ্ত হয়। ইরাকে নতুন প্রতিষ্ঠিত রাজনৈতিক অবস্থা বিদেশিদের তৈরী এবং পূর্বে ইরাকে গণতন্ত্রের ধারণা ছিল না বলে বাগদাদের রাজনীতিবিদরা ন্যায়সঙ্গত বিবেচিত হননি। একারণে সংবিধান ও নির্বাচিত গণপরিষদ থাকলেও রাজনীতিবিদরা বিভিন্ন গুরুত্বপূর্ণ ব্যক্তিদের সাথে মিত্রতায় আবদ্ধ হন। ব্যাপক ভিত্তিক রাজনৈতিক প্রতিষ্ঠানের অণুপস্থিতির ফলে প্রথমদিককার জাতীয়তাবাদি আন্দোলন ইরাকের বৈচিত্রময় সামাজিক কাঠামোয় সুবিধা করতে পারেনি।

১৯৩২ সাল পর্যন্ত ব্রিটিশ প্রশাসনের অধীনে ইরাক পরিচালিত হয়।

সঠিক অনুচ্ছেদ শিরোনাম কোনটি?
titleA. স্বাধীনতা
titleB. পরবর্তী বছরগুলো
titleC. তেল উৎপাদন
titleD. ইতিহাস
উত্তর: titleB
১। সরকারী প্রাথমিক বিদ্যালয়ঃ ৭৯৪ টি

০২। রেজিঃ বেসরকারী প্রাথমিক বিদ্যালয়ঃ ৪৮২ টি

০৩। সরকারী উচ্চ বিদ্যালয়ঃ ৪ টি

০৪। বেসরকারী মাধ্যমিক বিদ্যালয়ঃ ৩৭৫ টি

০৫। বেসরকারী নিম্ন মাধ্যমিক বিদ্যালয়ঃ ৭৫ টি

০৬। সরকারী মেডিক্যাল কলেজ ঃ ০১ টি

০৭। বিশ্ববিদ্যালয় কলেজঃ ১ টি

০৮। সরকারী মহাবিদ্যালয়ঃ ৬ টি

০৯। বেসরকারী মহাবিদ্যালয়ঃ ৭৪ টি

১০। বেসরকারী কৃষি কলেজঃ ২টি

১১। কামিল মাদ্রাসাঃ ২ টি

১২। ফাজিল মাদ্রাসাঃ ৩৩ টি

১৩। আলিম মাদ্রাসাঃ ৪০ টি

১৪। দাখিল মাদ্রাসাঃ ২০২ টি

১৫। সরকারী টেকনিক্যাল স্কুল এন্ড কলেজঃ ১টি

১৬। এস,এস,সি (ভোকেশনাল) স্কুলঃ ৩৮ টি

১৭। এইচ,এস,সি ( বি,এম ) কলেজঃ ৪৪ টি

১৮। শিক্ষক প্রশিক্ষণ কেন্দ্র (পি,টি,আই)ঃ ১টি

১৯। পলিটেকনিক ইন্সটিটিউটঃ ১টি
২০) একটি মেডিকেল কলেজ &হাসপাতাল
শিক্ষার হারঃ গড় - ৪৪.৫২% ( পুরুষ- ৪৬.৪৭% এবং মহিলা- ৪৩.৬০%)

সঠিক অনুচ্ছেদ শিরোনাম কোনটি?
titleA. শিক্ষা
titleB. মুক্তিবাহিনীর প্রশিক্ষণ
titleC. প্রশাসনিক এলাকাসমূহ
titleD. নদনদী
উত্তর: titleA
এলাহাবাদের এক অতি পরিচিত বাঙালি পরিবারে রিমি জন্মগ্রহণ করেছিলেন এবং সংগীত ও নাটকের পরিবেশে বেড়ে উঠেছিলেন। তিনি ছয় বছর বয়সে সংগীত শিখতে শুরু করেছিলেন এবং পরবর্তীকালে বহু সাংস্কৃতিক অনুষ্ঠানে অংশ নিতে শুরু করেছিলেন। পনেরো বছর বয়সে তিনি আকাশবাণীর শিল্পী হয়েছিলেন এবং বেশ কয়েকটি সঙ্গীতানুষ্ঠানে অংশ নিয়েছিলেন। বর্তমানে তিনি আকাশবাণী এবং দূরদর্শনের শীর্ষ শ্রেণির শিল্পী। ছয় বছর বয়সে, তিনি প্রয়াত শ্রী বিএন বিশ্বাস জি-র কাছে অন্যান্য ঘরানার সাথে সাথে হিন্দুস্তানি সংগীত শিখতে শুরু করেছিলেন। তাঁর সংগীত ও গানের প্রতিভা দেখে তাঁর বাবা-মা তাঁকে স্কুল ও কলেজ পর্যায়ে হিন্দুস্তানী সংগীতকে বিষয় হিসাবে নিতে উৎসাহিত করেছিলেন। পরবর্তীকালে, তিনি পণ্ডিত রামশ্রেয়া ঝা জি এবং শ্রীমতি কমলা বোসের অধীনে এলাহাবাদ বিশ্ববিদ্যালয় থেকে হিন্দুস্তানি সংগীতে স্নাতকোত্তর করেন। তিনি এলাহাবাদের প্রয়াগ সংগীত সমিতি থেকে হালকা সংগীতে সংগীত প্রভাকর এবং সিনিয়র ডিপ্লোমাও সম্পন্ন করেন। সঙ্গীত জীবনকে তাঁর পেশা হিসেবে নিতে, তিনি তাঁর পরিবারের, বিশেষত স্বামী শ্রী রামকৃষ্ণ সিনহার উৎসাহ ও সমর্থন সম্পূর্ণরূপে পেয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সখী - নারীত্ব উদযাপন (২০১০)
titleC. পেশা
titleD. কৃষ্ণ কৃষ্ণ (২০১৯)
উত্তর: titleA
প্রত্যেক রাষ্ট্রের একটি মায়ের আইনি অধিকার এবং তার সন্তানের প্রতি দায়বদ্ধতা সম্পর্কিত নিজস্ব আইন রয়েছে। সমস্ত আইনি কাঠামো ঘোষণা করে যে সন্তানের পড়াশোনা, ধর্ম, চিকিত্সা যত্ন এবং শিশুটি কোথায় থাকবে সে বিষয়ে সিদ্ধান্ত নেওয়ার জন্য বাবা-মাকে অনুমতি দেওয়া হয়। একটি জৈবিক মা, পিতারা সন্তানের জন্মের আগে বা পরে মায়ের সাথে বিবাহ করেছিলেন এবং , তাদের সন্তানের জন্মের সনদে পিতা-মাতার নাম সন্তানের জন্য স্বয়ংক্রিয়ভাবে এই আইনি অধিকার দেওয়া হয়। 

সঠিক অনুচ্ছেদ শিরোনাম কোনটি?
titleA. কারা হেফাজত
titleB. পিতা-মাতার অধিকার
titleC. যুক্তরাষ্ট্র
titleD. ইসলাম
উত্তর: titleB
১৯৭১ সালের ২৫শে মার্চ ঢাকায় সংগঠিত গণহত্যার পর তিনি নিজ গ্রাম ভাটিকান্দায় ফিরে আসেন। এপ্রিল মাসের প্রথম সপ্তাহে নিজ ছোটভাই এ কে এম সিরাজ উদ্দিন সহ মানিকগঞ্জের মুক্তিযোদ্ধা সংগঠক সাবেক ক্যাপ্টেন আবদুল হালিম চৌধুরী'র নেতৃত্বে মুক্তিযুদ্ধে যোগ দেন এবং গেরিলা হিসেবে সম্মুখ সমরে অংশ নেন। তাঁর অংশ নেয়া যুদ্ধ গুলির মধ্যে অন্যতম ছিল সিংগাইর উপজেলায় সংগঠিত গোলাইডাঙ্গা যুদ্ধ। ২৮ অক্টোবরে অনুষ্ঠিত গোলাইডাঙ্গা যুদ্ধে তিনি তবারক হোসেন লুডুর নেতৃত্বে লড়াই করেছিলেন। এই যুদ্ধে ৮১ জন পাকিস্তানী সেনা নিহত হয়েছিল। ২ নভেম্বর ঢাকা-আরিচা মহাসড়কের বানিয়াজুরি সেতুতে ডায়নামাইট বসাতে গিয়ে পাকবাহিনীর হাতে ধরা পড়েন।

পাকিস্তানী হানাদার বাহিনী তাঁকে মানিকগঞ্জের বন্দি শিবিরে না রেখে ঢাকার সেনানিবাসে পাঠিয়ে দিয়েছিল। এখানে তিনি নির্মম নির্যাতনের শিকার হন। আহত অবস্থায় তাঁকে পাকিস্তান টেলিভিশনে দুষ্কৃতিকারী হিসেবে দেখানো হয়। পাকিস্তানী সেনারা তাঁর কাছ থেকে সহমুক্তিযোদ্ধাদের প্রকৃত খবর বের করতে না পেরে তাঁকে ঢাকা কেন্দ্রীয় কারাগারে পাঠিয়ে দিয়েছিল।

সঠিক অনুচ্ছেদ শিরোনাম কোনটি?
titleA. সম্মাননা ও স্বীকৃতি
titleB. মুক্তিযুদ্ধে অংশগ্রহণ (১৯৭১)
titleC. রাজনৈতিক জীবন (১৯৭০)
titleD. প্রারম্ভিক ও শিক্ষা জীবন
উত্তর: titleB
অরণ্য বা বন হল ঘন বিভিন্ন প্রকার উদ্ভিদের দ্বারা ঘেরা একটি এলাকা। সুতরাং বন বা অরণ্য বলতে যা বুঝানো হয় সে রকম না হলেও সেই প্রাচীন কাল থেকেই এ গ্রামের প্রায় প্রতিটি বাড়ির পেছনে রয়েছে ছোট ছোট জঙ্গল। এই জঙ্গল অনেক প্রাণীর লালনক্ষেত্র হিসেবেও যেমন কাজ করে তেমনি মাটি সংরক্ষণের মতো কাজও করে। জীবমণ্ডলের অন্যতম গুরুত্বপূর্ণ অংশ এই জঙ্গল। জঙ্গলে রয়েছে বহূ পাখ-পাখালি যেমন দোয়েল, ময়না, ডাহূক, শকুন, কাক, ঘুঘু, চীল, শালিক, টিয়া, বক, টুনটুনি, চরুই, বাবুই, ফিঙ্গে, শ্যামা প্রভৃতি ও বন্য প্রাণীর মধ্যে শিয়াল, মেছো বাঘ/বন বিড়াল/ওয়াপ, সাপ, ব্যাঙ ইত্যাদির বাস। গাছপালার মধ্যে রয়েছে বাঁশ বাগান, পিতরাজ, সুপারি, নারিকেল, আম, জাম, আমলকি, হরিতকি, লিচু, গোলাপজাম, বকুল, কৎবেল, জাম্বুরা, আতা, চালতা, ডেফল, ঢেউয়া, গাব, তেতুঁল, কামরাঙ্গা, কাঁঠাল, এছাড়াও নাম না জানা ছোট বড় বিভিন্ন ধরনের উদ্ভিদ। এই জঙ্গল থেকেই গ্রামের মানুষজন তাদের বাড়িঘর, আসবাবপত্র তৈরির জন্য প্রয়োজনীয় বাঁশ ও কাঠ এবং রান্নার জন্য জালানী কাঠ, গাছের পাতা ও খরকুটু সংগ্রহ করে থাকে। এমনকি প্রয়োজনের অতিরিক্ত বাঁশ ও কাঠ বিক্রি করে সামান্য অর্থের সংস্থানও করে থাকে গ্রামবাসি।

সঠিক অনুচ্ছেদ শিরোনাম কোনটি?
titleA. ফুল
titleB. আবহাওয়া ও জলবায়ু
titleC. শিক্ষা ব্যাবস্থা
titleD. বন-জঙ্গল
উত্তর: titleD
শামসুল ১৯৫১ সালের ১ জানুয়ারি চাঁদপুর জেলার মতলব উত্তর উপজেলায় জন্মগ্রহণ করেন। তিনি তৎকালীন পূর্ব পাকিস্তান কৃষি বিশ্ববিদ্যালয় (বর্তমান বাংলাদেশ কৃষি বিশ্ববিদ্যালয়) থেকে ১৯৬৫ সালে কৃষি অর্থনীতিতে স্নাতক ও ১৯৭৩ সালে স্নাতকোত্তর ডিগ্রি লাভ করেন। ১৯৮৩ সালে ব্যাংককের থাম্মাসাট বিশ্ববিদ্যালয় থেকে অর্থনীতিতে স্নাতকোত্তর ও ১৯৯১ সালে ইংল্যান্ডের নিউ ক্যাসেল বিশ্ববিদ্যালয় থেকে একই বিষয়ে পিএইচডি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. গ্রন্থ
titleB. প্রারম্ভিক ও শিক্ষা জীবন
titleC. কর্মজীবন
titleD. সম্মাননা
উত্তর: titleB